อำเภอลิงกา

อำเภอลิงกา (อินโดนีเซีย: Kabupaten Lingga) เป็นกลุ่มเกาะที่ตั้งอยู่ในประเทศอินโดนีเซีย ตั้งอยู่ทางใต้ของสิงคโปร์และทางตะวันออกของหมู่เกาะรีเยาของเกาะสุมาตรา ในทางการปกครอง หมู่เกาะลิงกามีฐานะเป็นอำเภอหนึ่งขึ้นกับจังหวัดเกอปูเลาวันรีเยา โดยมีพื้นที่ 2,120.69 ตร.กม. และมีประชากร 86,244 คนตามสำมะโน ค.ศ. 2010 และ 98,633 คนตามสำมะโน ค.ศ. 2020 จำนวนประมาณอย่างเป็นทางการเมื่อกลาง ค.ศ. 2023 อยู่ที่ 101,030 คน (แบ่งเป็นชาย 52,260 คนและหญิง 48,770 คน) เมืองเอกคือดายิกบนเกาะลิงกา ประชากรส่วนใหญ่เป็นชาวมลายู, บูกิซ และจีน (ส่วนใหญ่เป็นฮากกา แต้จิ๋ว และฮกเกี้ยน) ตำบล ณ สำมะโน ค.ศ. 2010 อำเภอนี้แบ่งออกเป็น 5 ตำบล (เกอเจอมาตัน) จากนั้นมีการเพิ่ม 4 ตำบลใน ค.ศ. 2012 (ซิงเกิปเซอลาตันและซิงเกิปเปอซีซีร์จากส่วนหนึ่งของตำบลซีงเกิป และเซอลายาร์กับลิงกาตีมูร์จากส่วนหนึ่งของตำบลลิงกา) อีกแห่งใน ค.ศ. 2018 (เกอปูเลาวันโปเซ็ก - จากส่วนของตำบลซิงเกิปเซอลาตัน) และอีก 3 แห่งใน ค.ศ. 2019 (บากุงเซอรุมปุน, เตอเมียงเปอซีซีร์ และกาตังบีดาเรอ - ทั้งหมดมาจากอำเภอเซอนายัง) ตำบลทั้ง 13 แห่งแบ่งออกตามตารางข้างล่าง พร้อมพื้นที่และประชากรตามสำมะโน ค.ศ. 2010 และสำมะโน ค.ศ. 2020 และจำนวนประมาณอย่างเป็นทางการช่วงกลาง ค.ศ. 2023 ตารางนี้ยังรวมที่ตั้งศูนย์กลางตำบล จำนวนหมู่บ้านในแต่ละตำบล (รวมเป็น 75 เดซา ชนบท และ 9 เกอลูราฮัน ในเมือง) และรหัสไปรษณีย์ หมายเหตุ: (a) อำเภอซิงเกิปมี 47 เกาะ (b) รวมหนึ่ง เกอลูราฮัน (ศูนย์กลางตำบล) (c) ประชากรของตำบลเกอปูเลาวันโปเซ็กใหม่ใน ค.ศ. 2010 รวมเข้ากับตำบลซิงเกิปบารัตที่แยกออกไปใน ค.ศ. 2018 (d) ตำบลซิงเกิปมี 32 เกาะ. (e) ประกอบด้วย 3 เกอลูราฮัน (ดาโบ, ดาโบลามา และซูไงลุมปูร์) และ 3 เดซา(f) ประชากรของตำบลซิงเกิปเซอลาตันและซิงเกิปเปอซีซีร์ใหม่ใน ค.ศ. 2010 รวมเข้ากับตำบลซิงเกิปที่แยกออกไปใน ค.ศ. 2012(g) รวมหนึ่ง เกอลูราฮัน (เบอร์เลียน) (h) ตำบลลิงกามี 71 เกาะ (i) รวม 2 เกอลูราฮัน - ดายิกและดายิกเซอปินจัน (j) ประชากรของตำบลเซอลายาร์และลิงกาตีมูร์ใหม่ใน ค.ศ. 2010 รวมเข้าในอำเภอลิงกาที่แยกออกไปใน ค.ศ. 2012(k) ตำบลิงกาอูตารามี 12 เกาะ (l) ตำบลเซอนายัง (รวมสามตำบลใหม่ที่แยกใน ค.ศ. 2019) มี 324 เกาะ (m) ประชากรของตำบลบากุงเซอรุมปุน ตาเมียงเปอซีซีร์ และกาตังบีดาเรอใหม่ใน ค.ศ. 2010 รวมเข้ากับตำบลเซอนายังที่แยกออกไปใน ค.ศ. 2019 อ้างอิง แหล่งข้อมูลอื่น คู่มือการท่องเที่ยว อำเภอลิงกา จากวิกิท่องเที่ยว (ในภาษาอังกฤษ) Singkep Community Website Descriptions of all the major Riau Islands